पक्का बाग अछनेरा सड़क निर्माण को शीघ्र बनाने की मांग
भरतपुर | पक्काबाग अछनेरा सड़क निर्माण को शीघ्र बनाने को लेकर निजी शिक्षण संस्थान जिलाध्यक्ष बल्देव सिंह एवं सड़क संघर्ष समिति अध्यक्ष रामेश्वर सैनी के नेतृत्व में मुख्यमंत्री एवं परिवहन मंत्री के नाम कलेक्टर डॉ. एनके गुप्ता को ज्ञापन सौंपा। ज्ञापन में लिखा है कि मुख्यमंत्री की ओर से 2 माह पूर्व अछनेरा-पक्का बाग सड़क निर्माण का उद्घाटन किए जाने के बावजूद अभी तक निर्माण कार्य शुरू नहीं किया गया है।
यह सड़क मार्ग पूर्ण क्षतिग्रस्त, जर्जर हालत में है। इस सड़क से कई स्कूली बच्चे अध्ययन करने के लिए अपने-अपने स्कूलों को जाते हैं। सड़क से छोटे बच्चों राहगीरों का निकलना दूभर हो गया है। शीघ्र सड़क का निर्माण कार्य चालू कराने की मांग की। जिस पर कलेक्टर डॉ. गुप्ता ने कार्य शीघ्र चालू कराने का एवं गड्ढों में गिट्टी, मिट्टी भरवाने का आश्वासन दिया। इस अवसर पर युवा सैनी समाज सेवा समिति अध्यक्ष श्याम बाबू सैनी, रूपराम सैनी, महेन्द्र मास्टर, मुकुल शर्मा, सरपंच ओमवती घुस्यारी, प्रमोद, बबलू, गुड्डू, करतार, रवि, प्रभू, ज्ञान सिंह, भगवत, प्रकाश, अशोक, चैौरसिया, मदनलाल सैनी, खुश सैनी, भोलू सैनी आदि मौजूद थे।
hin_Deva hin_Deva hin_Deva